CANDIDAT COD: **A1011 HOTARAREA NR. 24**

COD ECLI.........................

ROMANIA

**CURTEA DE APEL …**

**SECŢIA …**

**Dosar nr…**

Decizia Penală Nr. ....

Şedinţa publică din data de ...

Instanţa constituită din:

PREŞEDINTE: A1011

JUDECĂTOR: 1

Grefier: 2

Ministerul Public – Parchetul de pe lângă Curtea de Apel ... – este reprezentat de procuror 3.

Pe rol se află soluţionarea apelurilor formulate de către apelantul-parte civilă .........., precum şi de către apelantele-părţi responsabile civilmente C1, respectiv C2 împotriva sentinţei penale nr....din data de ..., pronunţate de către Judecătoria ... în dosarul nr...., inculpatul I fiind trimis în judecată, în stare de libertate, prin rechizitoriul nr. ... din data de ... emis de către Parchetul de pe lângă Judecătoria ...sub aspectul săvârşirii infracţiunii de vătămare corporală din culpă, prevăzută de art.196 al. 2, 3 Cod penal.

La apelul nominal făcut în şedinţă publică se prezintă intimatul-inculpat I, personal, apelanta-parte responsabilă civilemente C2 prin reprezentanta convenţional avocat, dl AV1 în substituirea reprezentantului convenţional titular, avocat dl AV2, care depune delegaţie de substituire la dosar, apelanta-parte responsabilă civilmente C2 prin consilierul juridic regional, dna CJ, care depune delegaţie la dosar, precum şi apelantul-parte civilă C prin avocaţi aleşi, dl AV3 şi dna AV4, *lipsind* apelantul-parte civilă C,reprezentanţii legali ai părţilor civile Spitalul Municipal ..., Spitalul de Urgenţă ... Unitatea de Primiri Urgenţe Smurd, Institutul de Neurologie şi Neurochirurgie ..., precum şi reprezentanţii legali ai apelantelor - părţi responsabile civilmente C1, respectiv C2.

Procedura de citare este legal îndeplinită.

S-a făcut referatul cauzei, constatându-se că, la dosar au fost înregistrate, prin intermediul Serviciului Registratură, următoarele înscrisuri:

- la data de ..., motive de apel formulate de către apelantul-parte civilă C prin avocat ales, dl AV3;

- la data de ..., memoriu-motive de apel formulate de către apelanta-parte responsabilă civilmente C1 prin reprezentant convenţional avocat, dna AV5, anexând împuternicirea avocaţială, adresa emisă de către Compartimentul de Executări Penale din cadrul Judecătoriei ... prin care se aduce la cunoştinţa părţii responsabile civilmente obligaţia de plată a daunelor materiale în favoarea inculpatului I1, sentinţa penală nr.... pronunţată de către Judecătoria ..., sentinţa penală nr.... pronunţată de către Judecătoria ..., precum şi certificatul de grefă emis de către Curtea de Apel ...referitor la dosarul nr....;

- la data de ..., note de şedinţă formulate de către apelanta-parte responsabilă civilmente C1 prin reprezentant convenţional avocat, dna AV5.

La interpelarea Curţii de a preciza dacă există cereri de formulat, excepţii de ridicat, avocatul ales al apelantului-parte civilă C, dna AV4, înţelege să depună la dosar practică judiciară a Curţii de Apel ... în care s-a pronunţat asupra daunelor morale similare prezentei speţe, consilierul juridic regional al apelantei-parte responsabilă civilmente C1, dna CJ, care, de asemenea, depune la dosarul cauzei practică judiciară, iar avocatul ales al apelantului-parte civilă C, dl AV3, depune practică judiciară constând în decizia civilă nr.... pronunţată de către Curtea de Apel ...în care valoarea daunelor materiale şi morale a fost în cuantum de 350.000 euro, iar leziunile suferite de către persoana vătămată şi starea în care se află este relativ similară cu aceea a părţii civile C.

*Nemaifiind cereri de formulat sau excepţii de invocat, Curtea acordă cuvântul în dezbaterea apelurilor.*

*Avocatul ales al apelantului-parte civilă C, dl AV3, având cuvântul asupra apelului formulat în cauză,* arată că, înţelege să critice sentinţa penală nr.... pronunţată de către Judecătoria ... sub aspectul laturii civile, solicitând, în temeiul art.421 pct.2 lit.a) C.p.p., admiterea apelului şi majorarea cuantumului daunelor materiale şi morale.

Învederează Curţii că, iniţial, a solicitat în faţa primei instanţe acordarea sumei de 50.000 de lei cu titlu de daune materiale şi 1.000.000 de lei cu titlu de daune morale, însă, în urma judecării cauzei în fond, cu toate că persoana vătămată a suferit leziuni grave, care i-au pus în primejdie viaţa şi care au necesitat un număr de 100-110 zile de îngrijiri medicale, s-au acordat, cu titlu de daune morale, suma de 200.000 euro şi, respectiv suma de 25.000 de lei cu titlu de daune materiale, reprezentând cheltuielile probate de către persoana vătămată.

În susţinerea apelului, raportat la certificatul medico-legal şi la expertiza efectuată, în sensul că s-a constatat necesitatea unui număr de zile de îngrijiri medicale de 100-110 zile, arată că, după producerea accidentului, din anul ..., persoana vătămată, datorită deficienţelor locomotorii şi a afecţiunilor psihice dobândite în urma evenimentului rutier, nu s-a mai putut prezenta în România în vederea unei evaluări şi nu a mai solicitat în faza de urmărire penală şi nici în faţa instanţei de fond, o altă expertiză în vederea constatării afecţiunilor medicale grave de care suferă în acest moment.

De asemenea, menţionează că, persoana vătămată, actualmente, nu se poate deplasa decât cu ajutorul unui cadru medical, unul dintre ochi este înfundat în orbită şi prezintă deficienţe grave în exprimare şi de concentrare.

Faţă de aceste aspecte, arată că, martorii audiaţi în faţa instanţei de fond au relatat prin ce greutăţi trece familia persoanei vătămate, din punct de vedere material întrucât, acesta era întreţinătorul familiei, asigurându-se ca soţia şi copilul să aibă un trai decent şi se ocupa cu transportul de maşini second hand din ... în ....

Mai mult decât atât, menţionează că, de la momentul producerii accidentului, viaţa familiei persoanei vătămate s-a schimbat radical, soţia acestuia fiind nevoită să desfăşoare activităţi lucrative, mama acestuia a fost relocată din partea de nord a ... la ... pentru că, nu poate fi lăsată în grija şi în întreţinerea sa întrucât, persoana vătămată are deficienţe de memorie, manifestă crize şi excese de furie, care au fost probate prin depoziţiile martorilor, sens în care, necesită recuperare psihiatrică.

Raportat la aceste împrejurări, arată că, situaţia materială a persoanei vătămate este precară, acesta fiind principalul motiv pentru care nu a putut să efectueze recuperarea în România, şi nici nu a primit o ofertă din partea părţilor responsabile civilmente ca să poată beneficia de aceste servicii, având în vedere faptul că, este notorietate că, în cazul evenimentelor rutiere soldate cu traume de natură neurologică, recuperarea este primordială în primul an, ori, persoana vătămată, în trei ani de zile, nu a avut un sprijin material să poată efectua demersuri în ceea ce priveşte recuperarea sa.

Pe cale de consecinţă, solicită Curţii să aibă în vedere faptul că, persoana vătămată va avea nevoie în permanenţă de îngrijirea şi atenţia familiei, de recuperare medicală, în măsura în care va fi cu putinţă, să poată să se hrănească singur şi să nu devină o povară pentru întreaga sa familie.

*Consilierul juridic regional al apelantei-parte responsabilă civilmente C1, dna CJ, având cuvântul,* solicită admiterea apelului, modificarea hotărârii instanţei de fond, în sensul respingerii ca nefondat a capătului de cerere raportat la daunele materiale solicitate de către persoana vătămată, respectiv respingerea în totalitate a acestora.

Astfel, arată că, instanţa de fond a admis daunele materiale în cuantum de 25.000 de lei, însă acestea nu au fost probate, având în vedere că, acestea trebuie dovedite prin documente justificative, raportat la prevederile privind răspunderea asigurătorului guvernate de Decizia nr.... a Înaltei Curţi de Casaţie şi Justiţie, respectiv Ordinul ASF care reglementează răspunderea asigurătorului.

În susţinerea apelului formulat, învederează că, în prezenta speţă, daunele materiale nu au fost dovedite, ci afirmate ca fiind cheltuieli privind medicamentaţia, transportul şi recuperarea persoanei vătămate, însă nici din declaraţiile martorilor nu rezultă, în mod concret, categoriile de daune materiale solicitate, respectiv costurile suportate de către aceasta.

Totodată, precizează că, prin motivele de apel, partea civilă a arătat că, suma solicitată ar reprezenta o pretinsă lipsă de venituri ca urmare a faptului că, aceasta nu mai desfăşoară activităţi lucrative, ori nici sub acest aspect, daunele materiale nu au fost dovedite.

În ceea ce priveşte criticile referitoare la acordarea daunelor morale, apreciază că, acestea din urmă sunt într-un cuantum colosal, suma de 200.000 de euro în raport cu prejudiciul suferit, respectiv vătămarea corporală care a necesitat pentru vindecare aproximativ 100-110 zile de îngrijiri medicale.

Faţă de aceste aspecte, arată că nu contestă suferinţa persoanei vătămate, însă contrar susţinerilor apărării persoanei vătămate, asigurătorul a procedat la comunicarea unei oferte de despăgubire care nu a fost acceptată de către aceasta, totuşi, apreciază că, acest cuantum de 200.000 de euro cu titlu de daune morale este exagerat şi se impune a fi cenzurat semnificativ.

Pe de o parte, menţionează că, în acord cu prejudiciul real încercat de partea civilă care a suferit o vătămare în urma căreia a necesitat 100-110 zile de îngrijiri medicale pentru vindecare, aceasta nu a suferit o infirmitate, o diminuarea a capacităţii de muncă, un prejudiciu estetic care să fie evidenţiat printr-un act medical, iar din înscrisurile de la dosarul cauzei rezultă faptul că, din anul ... nu a mai urmat niciun tratament medicamentos, ceea ce se poate afirma că starea de sănătate a părţii civile s-a ameliorat.

Pe de altă parte, dacă se are în vedere practica judiciară depusă la dosar, solicită Curţii să observe faptul că, din soluţiile date în speţe similare, respectiv unei victime minore la momentul producerii accidentului, care a rămas infirmă pe viaţă, Curtea de Apel ... a acordat suma de 30.000 de euro cu titlu de daune morale, ori în prezenta speţă, acestea s-au acordat într-un cuantum extrem de mare.

De asemenea, arată că, prin decizia Curţii de Apel ..., pronunţată în urmă cu trei săptămâni, unei minore, care a suferit o infirmitate permanentă, fiindu-i scurtat un picior după una dintre intervenţiile chirurgicale, i-au fost acordate daune morale în cuantum de 40.000 de euro, iar Curtea de Apel ... a acordat unei tinere, care în urma evenimentului rutier a necesitat 110 zile de îngrijiri medicale şi a pierdut o sarcină consecutiv tratamentului medical administrat în urma accidentului, daune morale în cuantum de 35.000 de euro.

Un alt aspect pe care înţelege să îl critice face referire la greşita acordare de către instanţa de fond a daunelor morale în euro şi nu în lei, apreciind că, o soluţie corectă ar fi trebuit să releve cuantificarea în euro şi obligarea asigurătorului la plata acestora în lei, aferent cursului BNR de la data plăţii.

*Reprezentantul convenţional substituent avocat al apelantei-parte responsabilă civilemente C2, dl AV1, având cuvântul,* solicită admiterea apelului, desfiinţarea hotărârii şi reducerea cuantumului daunelor morale, precum şi înlăturarea în totalitate a daunelor materiale.

Astfel, arată că, daunele materiale nu au fost dovedite, la dosarul cauzei neexistând documente sau înscrisuri din care să rezulte că aceste cheltuieli au fost suportate în mod efectiv de către partea civilă, ci sunt înscrisuri care atestă necesitatea efectuării unor asemenea costuri.

În ceea ce priveşte afirmaţia raportată la veniturilor părţii civile că ar fi provenit din tranzacţionarea de maşini din ... în ... , arată că, nici în acest sens nu există la dosar o dovadă a faptului că s-ar fi diminuat aceste venituri.

Cu privire la daunele morale, solicită reducerea acestora întrucât, cuantumul acestora încalcă principiile proporţionalităţii, echilibrului şi al îmbogăţirii fără justă cauză, acestea nefiind în concordanţă cu practica judiciară şi cu suferinţele reale cauzate persoanei vătămată.

De asemenea, învederează că, din conţinutul fişei medicală nr.1702 aflate la dosarul cauzei, rezultă că pacientul, la momentul externării, nu prezenta acuze suplimentare, starea de sănătate fiind bună, iar ulterior, în data de ..., prin scrisoarea medicală emisă de către Cabinetul medical de Neurorecuperare din cadrul Institutului de Neurologie şi Neurochirurgie se arată că pe parcursul tratamentelor la pacient se evidenţiază o dinamică pozitivă evidentă, ori aceste afirmaţii permit concluzionarea că starea medicală a părţii civile era ameliorată.

*Avocatul ales al apelantului-parte civilă C, dl AV3, având cuvântul, în replică,* arată că, afecţiunile neurologice grave suferite de către partea civilă stabilite de către medicul specialist care a indicat o ameliorarea a stării de sănătate, această ameliorare face referire la faptul că, partea civilă fiind imobilizată la pat 4 luni de zile şi în scaun cu rotile, ulterior s-a putut deplasa 5 metri.

Cu privire la daunele materiale dovedite prin înscrisuri şi documente, învederează Curţii faptul că nu contestă acest aspect, însă acesta fiind în stare de comă, nu a avut posibilitatea să strângă bonuri fiscale şi facturi privind medicamenţia necesitată din ..., iar raportat la practica judiciară, opinează că, fiecare speţă trebuie analizată în particularitatea sa.

*Reprezentantul convenţional substituent avocat al apelantei-parte responsabilă civilemente C2, dl AV1, având cuvântul în replică,* arată că leziune suferite sunt diferite, însă trebuiau consemnate printr-un act medical, respectiv o expertiză, care să ateste un număr mai mare de zile de îngrijri medicale

*Avocatul ales al apelantului-parte civilă C, dna AV4, având cuvântul asupra apelurilor asigurătorilor,* solicită, în temeiul art.421 pct.1 lit.b) C.p.p., respingerea apelurilor ca fiind nefondate.

Faţă de solicitarea asigurătorilor privind înlăturarea daunelor materiale acordate de către prima instanţă întrucât, acestea din urmă nu au fost dovedite prin înscrisuri şi, totodată reducerea daunelor morale acordate părţii civile, arată că, în ceea ce priveşte daunele materiale, în mod corect, instanţa de fond a reţinut realitatea acestora chiar în lipsa unor documente justificative în sensul că, în vederea evaluării prejudiciului integral se impune a se acorda o sumă echitabilă cu titlu de daune materiale.

Astfel, învederează Curţii faptul că, este de necontestat şi există înscrisuri la dosar din care rezultă că partea civilă a suferit diverse intervenţii chirurgicale, a urmat numeroase tratamente medicale, a fost nevoit să ţină o dietă încă din anul ... până în prezent, pentru ca starea sa de sănătate să rămână aceeaşi.

De asemenea, arată că, din înscrisurile depuse la dosar se poate observa că, partea civilă şi în acest moment respectă această dietă pentru a nu depăşi greutatea de 80 de kg, ori, respectarea indicaţiilor medicale implică costuri care se impun a fi acoperite de către partea responsabilă civilmente, pentru că, în lipsa unui eveniment rutier, partea civilă putea să amâne aceste costuri.

Pe de altă parte, susţine că martorii audiaţi în cauză au arătat că, anterior producerii accidentului, partea civilă a fost o persoană activă, care se ocupa de întreţinerea familiei sale şi a părinţilor săi, ori la momentul evenimentului rutier, aceasta a devenit o povară pentru membrii familiei, în sensul că, soţia acestuia în loc să se ocupe de creşterea copilului, s-a văzut nevoită să ofere îngrijire permanentă persoanei vătămate.

Raportat la susţinerile privind nedepunerea unor documente justificative vizând cheltuielile ocazionate de necesitatea în scopul vindecării de către partea civilă, arată că, instanţa de fond, în mod corect, a dispus acordarea sumei de 25.000 de lei cu titlu de daune materiale, iar în ceea ce priveşte daunele morale, cu privire la care partea responsabilă civilmente solicită reducerea cuantumului acestora, în sensul că, atât timp cât părţii civile nu i s-a cauzat o infirmitate şi un prejudiciu estetic, apreciază că, nu se poate reţine întrucât, aceste susţineri sunt neîntemeiate.

Faţă de argumentele expuse, solicită respingerea apelurilor formulate ca fiind nefondate.

*Consilierul juridic regional al apelantei-parte responsabilă civilmente C1, dna CJ, având cuvântul asupra apelului părţii civile C,* solicită respingerea acestuia ca urmare a admiterii propriului apel.

*În replică*, învederează Curţii faptul că, în depoziţiile ambilor martori la care au făcut referire apărătorii aleşi ai părţii civile, au arătat că, au vizitat-o pe aceasta din urmă o dată sau de două ori şi că toate informaţiile le-au deţinut de la soţia părţii civile, care, în mod evident, este subiectivă.

În accepţiunea sa, în prezenta speţă, se încearcă exacerbarea suferinţelor părţii civile cu scopul de a impresiona instanţa.

*Reprezentantul convenţional substituent avocat al apelantei-parte responsabilă civilemente C2, dl AV1, având cuvântul asupra apelului părţii civile,* solicită respingerea acestuia.

*Intimatul-inculpat I, având cuvântul asupra apelurilor formulate,* arată că, lasă la aprecierea Curţiistabilirea despăgubirilor.

*Reprezentanta Ministerului Public, având cuvântul, pe latură civilă,* solicită admiterea apelului declarat de către apelantele-părţi responsabile civilmente, în sensul cenzurării daunelor morale acordate în consonanţă cu practica judiciară în materie, apreciind că, se impune o reducere a acestora, pentru a fi propoţionale cu suferinţa cauzată în concret de către partea civilă.

Pe cale de consecinţă, solicită respingerea apelului declarat de către partea civilă ca fiind nefondat.

*Intimatul-inculpat I, având ultimul cuvânt, arată că,* şi-a asumat responsabilitatea, că este de acord cu sentinţa pronunţată şi lasă la aprecierea Curţii stabilirea despăgubirilor.

Curtea reţine cauza în pronunţare.

CURTEA

**Prin sentinţa penală nr. ... a Judecătoriei ..., pronunţată în dosar nr. ...**, în baza art. 196 alin. 2 şi alin. 3 C. pen., raportat la art.396 alin. (2) C. proc. pen. cu aplicarea art. 396 alin. (10) C.proc.pen. a condamnat pe inculpatul I, fiul lui ... si .., născut la data de ... in com. ..., jud. ..., domiciliat în comuna ..., CNP ..., cetăţean roman, studii medii, fără antecedente penale, pensionar, la pedeapsa de 1 an închisoare pentru săvârşirea infracţiunii de vătămare corporală din culpă.

În baza art. 91 C.pen., s-a dispus suspendarea executării pedepsei sub supraveghere şi s-a stabilit un termen de supraveghere de 3 ani, conform dispoziţiilor art. 92 C. pen.

În baza art. 93 alin. (1) C.pen., a obligat inculpatul ca pe durata termenului de supraveghere să respecte următoarele măsuri de supraveghere:

a) să se prezinte la Serviciul de Probaţiune ..., la datele fixate de acesta;

b) să primească vizitele consilierului de probaţiune desemnat cu supravegherea sa;

c) să anunţe, în prealabil, schimbarea locuinţei şi orice deplasare care depăşeşte 5 zile;

d) să comunice schimbarea locului de muncă;

e) să comunice informaţii şi documente de natură a permite controlul mijloacelor sale de existenţă.

În baza art.94 alin.1 Cod penal, pe durata termenului de supraveghere, datele prevăzute în art.93 alin.1 lit.c) - e) se comunică Serviciului de Probaţiune ...

În baza art. 93 alin. (2) lit. b) C. pen. a impus condamnatului să execute următoarea obligaţie: să frecventeze unul sau mai multe programe de reintegrare socială derulate de către serviciul de probaţiune sau organizate în colaborare cu instituţii din comunitate.

În baza art. 93 alin. (3) C. pen., pe parcursul termenului de supraveghere, inculpatul urmează aa presta o muncă neremunerată în folosul comunităţii în cadrul Primăriei ... sau în cadrul Primăriei ..., pe o perioadă de 100 de zile lucrătoare.

În baza art. 91 alin. (4) C.pen. a atras atenţia inculpatului asupra dispoziţiilor art.96C.pen. privind revocarea suspendării sub supraveghere a executării pedepsei in cazul in care, pe parcursul termenului de încercare, săvârşeşte o noua infracţiune sau nu respecta cu rea-credinţa masurile de supraveghere si obligaţiile impuse.

În baza art. 397 alin. (1) C.pr.pen. raportat la art. 19 şi 25 C.pr.pen., cu reţinerea art. 1357C.civ., art. 49 al. 1şi art. 50 al. 1 din Legea nr.136/1995, a admis în parte acţiunea civilă formulată de partea civilă C şi a obligat părţile responsabile civilmente C1. şi C2. la plata către partea civilă a sumei de 25000 lei cu titlu de daune materiale şi 200.000 euro cu titlu de daune morale. A respins celelalte pretenţii civile formulate de partea civilă C ca neîntemeiate.

În baza art. 397 alin. (1) C. proc. pen. raportat la art. 49 al. 1 şi art. 50 al. 1 din Legea nr.136/1995, a admis acţiunea civilă formulată de partea civilă SPITALUL MUNICIPAL ... şi a obligat părţile responsabile civilmente C1 şi C2 la plata către partea civilă a sumei de 376,22 lei, reprezentând cheltuielile de spitalizare pentru victima C, sumă actualizată cu dobânda legală penalizatoare, pentru fiecare zi de întârziere, începând cu data de ... şi până la data plăţii integrale.

În baza art.25 alin 1.C.pr.pen. raportat la art. 397 alin. (1) C.pr.pen., a luat act că Spitalul Judeţean de Urgenţă ..., U.P.U.SMURD şi Institutul de Neurologie şi Neurochirurgie ... nu s-au constituit părţi civile în cauză.

În baza art. 274 alin. (1) C.proc.pen. a obligat pe inculpat la plata sumei de 2000 lei, cu titlu de cheltuieli judiciare avansate de stat.

Asupra cauzei de faţă, instanţa a reţinut următoarele:

Prin Rechizitoriul nr. ... din data de ..., Parchetul de pe lângă Judecătoria ... a dispus trimiterea în judecată în stare de libertate a inculpatului I, sub aspectul săvârşirii infracţiunii de vătămare corporală din culpă, prevăzută de art.196 al. 2, 3 Cod penal.

În fapt, în cuprinsul actului de sesizare s-a reţinut, în esenţă, că la data de ..., in jurul orei 05:48, in timp ce conducea autotrenul marca ... cu numărul de înmatriculare ..., care tracta semiremorca cu numărul ..., pe direcţia ..., pe ... la km 58+300, intre localităţile ... si ..., după ieşirea dintr-o curba la stânga, inculpatul I a pătruns pe sensul opus de mers si a intrat in coliziune cu autoturismul ... cu numărul de înmatriculare ..., condus regulamentar de catre X. În urma accidentului, persoana vatamata C, care se afla în autoturismul condus de X a suferit leziuni ce au necesitat pentru vindecare 100-110 zile de ingrijiri medicale, fiindu-i pusa in primejdie viata.

Pentru dovedirea situaţiei de fapt reţinută prin rechizitoriu au fost menţionate următoarele mijloace de probă administrate în cursul urmăririi penale: proces-verbal de sesizare din oficiu (f.10), plângere prealabilă formulate de C (f.12-16), copii acte medicale (f.17-20), declaraţiile date în calitate de suspect şi inculpat (f.31-32, 34-35), declaraţiile persoanelor vătămate P ( f 21) X, ( f 25-26 ), P2, ( f 22-23) P3 (f.27), declaraţia martorului M (f.39), proces-verbal de cercetare la faţa locului (f.41-44), schiţa locului accidentului (f.45), planşa foto (f.48-58), raport de expertiză medico-legală C (f. 61-40), supliment al raportului de expertiză medico-legală (f.67-70), raport de expertiză criminalistică întocmit de LIEC ...(f.80-90), procese-verbale de verificare tehnică din 14.03.2016 (f .92-93), adresa nr. .... emisă de Spitalul Mun. ... privind constituirea ca parte civilă (f.105), cazierul inculpatului (f.36), împuternicire avocaţială pentru persoanele vătămate (f.112, 121, 122), rezultatul testării alcooltest (f.24, 37), copia poliţelor de asigurare de răspundere civilă auto pentru ansamblul condus de către inculpat(f.133-134).

Prin încheierea penală nr.... din data de ..., definitivă prin necontestare, judecătorul de cameră preliminară a constatat legalitatea sesizării instanţei cu rechizitoriul nr.... din data de ... al Parchetului de pe lângă Judecătoria ..., a administrării probelor şi a efectuării actelor de urmărire penală şi a dispus începerea judecăţii.

La primul termen de judecată cu procedura legal îndeplinită şi cauza în stare de judecată, din data de ..., ulterior citirii actului de sesizare, inculpatul I a arătat că solicită ca judecata să aibă loc conform procedurii simplificate, prevăzută de art. 374 alin 4 C.pr.pen. (f.32verso-vol.II).

În faza de judecată, ca urmare a admiterii cererii formulate de inculpat, nu au fost administrate alte probe, latura penală a cauzei fiind soluţionată pe baza probelor administrate în cursul urmăririi penale.

Persoana vătămată C s-a constituit parte civilă, solicitând obligarea părţilor responsabile civilmente, C1 şi C2 la plata sumelor de 1.000.000 euro, reprezentând daune morale şi 50000 lei cu titlu de daune materiale(f.182-192 vol.I). În susţinerea acţiunii civile, a arătat că a fost supus unor intevenţii chirurgicale, petrecând o perioadă îndelungată în spital, leziunile suferite au necesitat un număr de 100-110 zile de îngrijiri medicale, iar recuperarea sa nu este completă nici la momentul de faţă, fiind nevoit să frecventeze programe de recuperare pentru a-şi recăpăta mobilitatea.

În dovedirea daunelor materiale, respectiv morale, partea civilă C a anexat cererii formulate următoarele înscrisuri: documente medicale, în copie; cartea de identitate a părţii civile, în copie; paşaportul soţiei, O, în copie; certificatul de căsătorie, în copie; certificatul de naştere al minorei, în copie; practică judiciară - Decizia penală nr. ... a Curţii de Apel ... şi Decizia penală nr. ... a Curţii de Apel ...(f.193-200 vol.I, f.1-30 vol.II).

De asemenea, pentru dovedirea daunelor materiale şi morale solicitate s-a administrat proba testimonială, fiind audiaţi în calitate de martori numiţii M1 (f.39, 40-vol.II) şi M2 (f.41-vol.II).

Partea responsabilă civilmente C1. a depus la dosarul cauzei înscrisul denumit "poziţie procesuală", prin care a arătat că nu este de acord cu plata daunelor materiale şi morale solicitate, cuantumul acestora fiind exagerat de mare. De asemenea, în privinţa daunelor materiale s-a arătat că partea civilă nu a depus la dosarul cauzei înscrisuri doveditoare privind efectuarea pretinselor cheltuieli (f.35-38).

Spitalul Municipal ...s-a constituit parte civilă în procesul penal (f.179-180 vol.I) cu suma de 376,2 lei, reprezentând cheltuielile de spitalizare pentru victima C, sumă actualizată cu dobânda legală penalizatoare, pentru fiecare zi de întârziere, începând cu prima zi următoare datei acordării asistenţei medicale victimei şi până la data plăţii integrale.

Analizând probele administrate în faza de urmărire penală, instanţa a reţinut aceeaşi situaţie de fapt ca în actul de sesizare, respectiv:

Conform procesului-verbal de sesizare din oficiu, la data de ..., in jurul orei 05:48, organele de cercetare penală din cadrul Poliţiei ... au fost sesizate cu privire la faptul că între localităţile .... si ..., din judeţul ..., a avut loc un accident de circulaţie cu victime (f.10).

Potrivit procesului-verbal de cercetare la fata locului(f.41-45) şi planşelor fotografice efectuate cu ocazia cercetării la faţa locului(f.47-58), la data de ..., in jurul orei 05, 48 pe ... la Km 58+300 intre localităţile ... si ..., inculpatul I conducea autotrenul marca ... cu numărul de înmatriculare ... care tracta semiremorca cu numărul ..., pe direcţia ...-..., iar după ieşirea dintr-o curba la stânga a pătruns pe sensul opus de mers si a intrat in coliziune cu autoturismul ...cu numărul de înmatriculare ..., care tracta remorca cu numărul ... , condus regulamentar de către X , domiciliat in ... In urma coliziunii a rezultat vătămarea corporala a numitului X si a pasagerilor din autoturismul condus de acesta - P şi P2, care au fost transportaţi la spital pentru îngrijiri, precum si P3, care a primit îngrijiri la locul accidentului.

Ambii conducători auto au fost testaţi cu aparatul alcooltest, insa rezultatul a fost negativ. ( f 24, 37 ).

La data de ..., P a formulat plângere prealabila pentru infracţiunea de vătămare corporala din culpa ( f 12-16 ).

Potrivit procesului-verbal din data de ..., autoutilitara ... condusa de X nu a putut fi verificata din punct de vedere tehnic, din cauza avariilor suferite in urma accidentului rutier. ( f 92 )

La momentul accidentului rutier, autotrenul marca ... cu numărul ... corespundea din punct de vedere tehnic, conform procesului verbal întocmit la data de ... (f.93).

Prin raportul de expertiza criminalistica nr. ... efectuat de Laboratorul Interjudeţean de Expertize Criminalistice ..., cu privire la dinamica producerii accidentului rutier s-au arătat următoarele:

La data de ... , în jurul orei 05, 48, autotrenul rutier format din autotractorul Volvo cu numărul de înmatriculare ... şi semiremorca ... cu numărul de înmatriculare ... , condus de I se deplasa pe ... în direcţia de mers .... În acelaşi timp , dar în sens contrar se deplasa ansamblul rutier format din autoutilitara ... , cu numărul de înmatriculare ... şi remorca ... cu numărul d eînmatriculare ... , condus de numitul X. La km 58+300 m, + 300 m, a avut loc coliziunea dintre autoutilitara .. şi autotractorul ...

Ca urmare a evenimentului rutier a survenit accidentarea conducătorului autovehiculului ..., în persoana numitului X şi a următorilor pasageri ai autoutilitarei ...: C şi P2.

La locul faptei s-au constatat urme de frânare imprimate de pneurile ambelor ansambluri rutiere. Ca alte mijloace materiale de probă se reţine prezenţa pe partea carosabilă şi în afara acesteia, a unor urme create prin proiectarea unor fragmente ale subansamblurilor avariate în urma coliziunii (cioburi de sticlă, material plastic, etc.), precum şi a unor urme de lichide.

Segmentul de drum pe care a avut loc evenimentul rutier este în aliniament, partea carosabilă asfaltată având o lăţime de 7,6 m şi este mărginită de acostamente consolidate. Circulaţia este organizată pe două benzi, sensurile de deplasare fiind delimitate prin marcaj longitudinal continuu. La data şi ora producerii evenimentului rutier partea carosabilă era uscată, vizibilitatea fiind specifică desfăşurării traficului rutier pe timp de noapte, în lumina farurilor autovehiculelor. Prin urmare, chiar dacă semiremorca ... prezenta defecţiuni tehnice ce reprezentau un pericol pentru siguranţa traficului rutier, cauza accidentului este reprezentată de poziţia în trafic a autotrenului rutier, respectiv deplasarea pe contrasens a autotrenului rutier format din autotractorul ... şi semiremorca ..., condus de către numitul I.

De asemenea, s-a arătat că accidentul s-a produs în planul transversal al drumului, impactul dintre autovehicule a avut loc pe banda de mers ..., în momentul impactului, autotrenul rutier depăşind cu circa 2,8 m axul longitudinal al drumului public. În planul longitudinal al drumului, impactul dintre autovehicule a avut loc la o distanţă de circa 3 m faţă de punctul de reper ales în schiţa accidentului. Viteza probabilă a autotrenului rutier format din autotractorul Volvo şi semiremorca Schmitz, din momentul impactului, a fost de cca 27 km/h; Viteza probabilă de deplasarea a autoutilitarei Mercedes-Benz Sprinter ce tracta remorca Blyss, din momentul impactului, a fost de cca 46 km/h.

Starea de pericol iminent pentru numitul X s-a declanşat în momentul în care a avut posibilitatea de a observa deplasarea autotrenului rutier pe sensul său de mers, din acel moment intersecţia traiectoriilor de deplasare ale vehiculelor devenind ireversibilă.

Potrivit concluziilor raportului de expertiză, numitul X nu putea evita producerea evenimentului rutier. Pe de altă parte, numitul I putea preveni producerea accidentului dacă s-ar fi deplasat pe partea dreaptă a drumului public, fără a depăşi axul longitudinal al acestuia. Accidentul s-a produs din cauza deplasării pe contrasens a autotrenului rutier format din autotractorul Volvo şi semiremorca Schmitz, condus de către numitul I (f.80-90).

Prin urmare, accidentul de circulaţie din data de ... s-a produs din culpa exclusiva a inculpatului I. Acesta a încălcat prevederile art. 101 alin. 3 lit. d din OUG 195/2002, potrivit cărora este interzisa circulaţia pe sensul opus de mers, cu excepţia situaţiilor când se efectuează regulamentar manevra de depăşire.

Starea de fapt mai sus enunţată este confirmată de martorul M, pasager al autotrenului rutier format din autotractorul Volvo şi semiremorca Schmitz, condus de către numitul I (f.39)

Prin declaraţiile date pe parcursul urmăririi penale şi în faza de judecată, inculpatul şi-a recunoscut culpa în producerea accidentului de circulaţie (f.31-32, 34-35).

Conform raportului de expertiza medico-legala nr. ... din ... , persoana vătămata P a suferit leziuni care au necesitat pentru vindecare 70-75 de zile de îngrijiri medicale, fiindu-i pusa in primejdie viata (f 61-65)

Potrivit suplimentului la raportul de expertiza medico-legala nr. ... din ..., persoana vătămata P a suferit leziuni care au necesitat pentru vindecare 100-110 zile de îngrijiri medicale si i-a fost pusa in primejdie viata (f.67-70).

Situaţia de fapt astfel cum a fost reţinută de instanţă este pe deplin probată şi reiese din coroborarea ansamblului probator administrat în cauză, respectiv procesul-verbal de cercetare la faţa locului, schiţa locului accidentului şi planşa foto cu aspectele fixate, declaraţiile suspectului/inculpatului şi ale martorului, raportul de expertiză criminalistică, raportul de expertiză medico-legală, aşa cum au fost redate în detaliu anterior, probe din care reiese dincolo de orice dubiu că prin conduita sa, inculpatul I a încălcat regulile de circulaţie prevăzute în OUG nr.195/2002 menţionate anterior, încălcare prin care a determinat vătămarea corporală a părţii civile P.

În drept, fapta inculpatului I, care la data de ..., in jurul orei 05:48, in timp ce conducea autotrenul marca Volvo cu numărul de înmatriculare ..., care tracta semiremorca cu numărul ... , pe direcţia ..., pe ... la Km 58+300 intre localităţile ... si ..., după ieşirea dintr-o curba la stânga, a pătruns pe sensul opus de mers si a intrat in coliziune cu autoturismul Mercedes cu numărul de înmatriculare ..., condus regulamentar de catre X, in urma accidentului persoana vătămata C suferind leziuni ce au necesitat pentru vindecare 100-110 zile de îngrijiri medicale, fiindu-i pusa in primejdie viata, întruneşte elementele constitutive ale infracţiunii de vătămare corporală din culpă prevăzută de art. 196 alin. 2 şi 3 C.pen.

Elementul material al laturii obiective constă în sancţiunea de vătămare a integrităţii corporale a persoanei vătămate C şi punerea în primejdie a vieţii acestuia, prin producerea unui accident rutier de către inculpat, ca urmare a nerespectării dispoziţiilor legale prevăzute pentru conducerea unui autovehicul pe drumurile publice, respectiv dispoziţiile legale referitoare la obligaţia conducătorului auto de a nu circulaţia pe sensul opus de mers (art. 101 alin. 3 lit. d din OUG nr.195/2002).

Urmarea imediată este reprezentată de leziunile traumatice produse persoanei vătămate, ce i-au pus în primejdie viaţa şi au necesitat pentru vindecare 100-110 zile de îngrijiri medicale.

Legătura de cauzalitate dintre elementul material şi urmarea imediată rezultă din materialul probator administrat în cauză.

În ceea ce priveşte latura subiectivă, inculpatul a săvârşit fapta cu culpa în modalitatea prevăzută de art. 16 alin. 4 lit. b) C.pen., respectiv culpă fără prevedere, întrucât nu a prevăzut rezultatul acţiunii sale, dar trebuia şi putea să îl prevadă.

Inculpatul a săvârşit această infracţiune în forma agravată, prevăzută şi sancţionată de art.196 alin.2 şi 3 Cod penal, respectiv ca urmare a nerespectării dispoziţiilor legale şi a măsurilor de prevedere în materie de trafic rutier, în timpul conducerii unui autovehicul pe drumurile publice.

Constatând că sunt îndeplinite condiţiile prevăzute de art. 396 alin. 2 C.proc.pen., întrucât fapta există, a fost săvârşită de către inculpat şi constituie infracţiune, instanţa a dispus condamnarea acestuia pentru săvârşirea infracţiunii de vătămare corporală din culpă, prevăzută de art.196 alin. 2 şi 3 Cod penal.

Faţă de împrejurarea că inculpatul a solicitat judecarea cauzei în baza procedurii recunoaşterii vinovăţiei, limitele de pedeapsă pentru infracţiunea de vătămare corporală din culpă au fost reduse cu o treime, conform art. 396 alin. 10 C.proc.pen, astfel că acestea se situează între 4 luni şi 2 ani închisoare sau amendă.

Totodată, la individualizarea sancţiunii au fost avute în vedere dispoziţiile art. 74 Cod penal, conform cărora pentru evaluarea gravităţii infracţiunii săvârşite şi a periculozităţii infractorului, instanţa va avea în vedere împrejurările şi modul de săvârşire a faptei, precum şi mijloacele folosite, starea de pericol creată pentru valoarea ocrotită, natura şi gravitatea rezultatului produs ori a altor consecinţe ale infracţiunii, motivul săvârşirii infracţiunii şi scopul urmărit, natura şi frecvenţa infracţiunilor care constituie antecedente penale ale infractorului, conduita după săvârşirea infracţiunii şi în cursul procesului penal, nivelul de educaţie, vârsta, starea de sănătate, situaţia familială şi socială.

Raportat la aceste criterii, având în vedere în principal culpa efectivă a inculpatului în comiterea infracţiunii şi circumstanţele sale personale, fapta inculpatului prezintă un pericol social ridicat, întrucât conducerea autovehiculului pe drumul public cu nesocotirea regulilor de circulaţie a avut drept consecinţă producerea unui eveniment rutier cu implicaţii severe asupra sănătăţii părţii civile.

Cu privire la circumstanţele reale ale faptei, se constată că infracţiunea a fost comisă pe fondul conducerii imprudente a autoturismului de către inculpat. După ieşirea dintr-o curba la stânga, inculpatul a virat stânga pentru a evita impactul cu un câine, însă nu a revenit pe sensul său de mers şi, circulând pe sensul opus a intrat în coliziune cu autoturismul Mercedes cu numărul de înmatriculare ..., care tracta remorca cu numărul ... , condus regulamentar de către X rezultând vătămarea corporala a numitului X si a pasagerilor din autoturismul condus de acesta - P şi P2, care au fost transportaţi la spital pentru îngrijiri, precum si P3, care a primit îngrijiri la locul accidentului. P a suferit leziuni care au necesitat pentru vindecare 100-110 zile de îngrijiri medicale si i-a fost pusa in primejdie viata.

În ce priveşte circumstanţele personale ale inculpatului I, se constată că acesta este în vârstă de 65 de ani şi nu are antecedente penale. Instanţa a reţinut că inculpatul a avut o atitudine sinceră, a recunoscut comiterea infracţiunii, regretând săvârşirea acesteia şi a colaborat cu organele judiciare.

În raport de gravitatea faptei comise, instanţa apreciază că o pedeapsă cu amenda penală nu este suficientă pentru a se asigura scopul preventiv şi educativ al pedepsei, urmând a se orienta spre pedeapsa închisorii. De asemenea, instanţa a apreciat că raportat la circumstanţele în care s-a produs accidentul de circulaţie, mai sus descrise, stabilirea unei pedepse şi amânarea aplicării acesteia nu este suficientă pentru îndeplinirea rolului preventiv şi coercitiv al sancţiunii penale.

Pornind de la cele expuse anterior, raportat la circumstanţele reale ale faptei, circumstanţele personale ale inculpatului şi limitele de pedeapsă stabilite de lege pentru infracţiunea săvârşită, pentru prevenirea săvârşirii de noi fapte penale şi formarea unei atitudini corecte faţă de ordinea de drept şi regulile de convieţuire socială, în baza art. 196 alin. 2 şi alin. 3 C. pen., raportat la art.396 alin. (2) C. proc. pen. cu aplicarea art. 396 alin. (10) C.proc.pen a condamnat pe inculpatul I la pedeapsa de 1 an închisoare pentru săvârşirea infracţiunii de vătămare corporală din culpă.

În ceea ce priveşte modalitatea de executare a pedepsei de către inculpat, se constată că sunt îndeplinite condiţiile prev. de art. 91 alin. 1 C.pen. pentru a se dispune suspendarea sub supraveghere a executării pedepsei aplicate inculpatului, după cum urmează: pedeapsa aplicată acestuia nu depăşeşte 3 ani închisoare, inculpatul nu a mai fost anterior condamnat şi şi-a exprimat consimţământul la prestarea unei munci neremunerate în folosul comunităţii. De asemenea, raportat la persoana inculpatului, precum şi la posibilităţile acestuia de îndreptare, aplicarea pedepsei apare suficientă chiar şi fără executarea acesteia, fiind necesară însă supravegherea conduitei inculpatului pe durata termenului de supraveghere.

Totodată, instanţa a amintit că scopul pedepsei este prevenirea săvârşirii de noi infracţiuni care se realizează atât pentru cei cărora li se aplică o pedeapsă menită să asigure constrângerea şi reeducarea inculpaţilor, cât şi pentru ceilalţi destinatari ai legii penale, care îşi vor conforma conduita exigenţelor acestei legi. Considerând că acesta se poate realiza şi fără privare de libertate, având în vedere că sunt întrunite condiţiile din art. 91 Cod penal, a dispus suspendarea sub supraveghere a executării pedepsei rezultante de 1 an închisoare, iar în baza art. 92 Cod penal, va stabili un termen de supraveghere de 3 ani, ce urmează a se calcula de la rămânerea definitivă a prezentei hotărâri.

În baza art. 93 alin. (1) C. pen. a obligat inculpatul ca pe durata termenului de supraveghere să respecte măsurile de supraveghere de la lit. a-e.

În baza art. 93 alin. (2) lit. b) şi alin. 3 C. pen. a impus condamnatului să frecventeze unul sau mai multe programe de reintegrare socială derulate de către serviciul de probaţiune sau organizate în colaborare cu instituţii din comunitate şi să presteze o muncă neremunerată în folosul comunităţii în cadrul Primăriei ..., sau în cadrul Primăriei ..., pe o perioadă de 100 de zile lucrătoare.

Cu privire la acţiunea civilă exercitată de partea civilă P, instanţa reţine următoarele:

Potrivit deciziei nr. 1/2016 a Înaltei Curţi de Casaţie şi Justiţie în recurs în interesul legii, în cazul asigurării obligatorii de răspundere civilă pentru prejudicii produse prin accidente de vehicule, societatea de asigurare are calitate de parte responsabilă civilmente şi are obligaţia de a repara singură prejudiciul cauzat prin infracţiune, în limitele stabilite în contractul de asigurare şi prin dispoziţiile legale privind asigurarea obligatorie de răspundere civilă.

De asemenea, raportat la data producerii accidentului de circulaţie, ..., în speţă sunt incidente dispoziţiile Legii nr.136/1995 privind asigurările şi reasigurările în România.

Conform art.49 din Legea nr.136/1995, "Asigurătorul acordă despăgubiri, în baza contractului de asigurare, pentru prejudiciile de care asiguraţii răspund faţă de terţe persoane păgubite prin accidente de vehicule, precum şi tramvaie şi pentru cheltuielile făcute de asiguraţi în procesul civil".

Potrivit art.50 alin.1 din Legea nr.136/1995, "Despăgubirile se acorda pentru sumele pe care asiguratul este obligat să le plătească cu titlu de dezdăunare şi cheltuielile de judecata persoanelor păgubite prin vătămare corporală sau deces, precum şi prin avarierea ori distrugerea de bunuri".

De asemenea, potrivit art.55 alin.1 din Legea nr.136/1995, despăgubirile se plătesc de către asigurator persoanelor fizice sau juridice păgubite.

Conform art. 24 din Norma nr. 23/2014 privind asigurările auto din România, limita maximă pentru pagubele materiale, admisă în baza poliţelor RCA este de 1.000.000 euro, iar pentru vătămări corporale şi deces, inclusiv pentru prejudicii fără caracter patrimonial, limita se situează la nivelul sumei de 5.000.000 euro.

Din înscrisurile depuse la filele 133 şi 134 din dosarul ..., rezultă că la data producerii accidentului de circulaţie, ..., autotrenul marca Volvo cu numărul de înmatriculare ... şi semiremorca cu numărul ... tractată de acesta, conduse de inculpat erau asigurate la C1.(autotrenul cu numărul de înmatriculare ...) şi C2. (semiremorca cu numărul ...).

Analizând ansamblul probatoriu administrat în cauză, instanţa a apreciat că sunt îndeplinite condiţiile prevăzute de Codul civil (art. 1349 şi 1357 şi urm. C.civ.) pentru atragerea răspunderii civile delictuale a părţilor responsabile civilmente faţă de partea civilă P, în privinţa daunelor morale şi materiale: există fapta ilicită săvârşită de inculpat (infracţiunea de vătămare corporală din culpă), prejudiciul creat părţii civile (suferinţele fizice şi psihice pricinuite acesteia, dar şi cheltuielile ocazionate de procurarea medicamentelor necesare pentru vindecare, de serviciile medicale de care partea civilă a beneficiat, de intervenţiile chirurgicale la care a fost supusă, de şedinţele de kinetoterapie efectuate precum şi de deplasarea la unităţile spitaliceşti), vinovăţia inculpatului în producerea acestui prejudiciu (ce derivă din vinovăţia sa în săvârşirea infracţiunii de vătămare corporală din culpă) precum şi legătura de cauzalitate dintre fapta inculpatului şi prejudiciul creat părţii civile.

În privinţa daunelor materiale, partea civilă a solicitat obligarea părţilor responsabile civilmente la plata sumei de 50000 lei.

Din înscrisurile depuse la dosarul cauzei la filele 193-194 vol.I, rezultă că după producerea accidentului de circulaţie din data de ..., partea civilă P a fost internată la Spitalul Clinic Judeţean de Urgenţă-Secţia de Neurologie timp de o lună, perioadă în care suferă două intervenţii chirurgicale.

Din data de ..., P se internează la Institutul de Neurologie şi Neurochirurgie-Secţia Neurochirurgie Vasculară din ... până în data de ... La externare, se recomandă tratament medicamentos şi de recuperare(f.1-2) vol.II.

În data de ... revine la Institutul de Neurologie şi Neurochirurgie din ...-la Cabinetul de Neurorecuperare, acuzând limitare uşoară a mişcărilor active în mâna dreaptă şi diminuare a forţei musculare, dereglări de vorbire tip "bâlbâială", labilitate emoţională excesivă, dezechilibru dinamic uşor la deplasare, putându-se deplasa periodic cu bastonul. I se recomandă tratament medicamentos, kinetoterapie şi terapie ocupaţională conform programului individual, asigurarea asistenţei medico-sociale la locul de trai, tratament balneo-sanatorial şi consultaţie repetată în dinamică(f.3-5 vol.II). Aceste recomandări au fost făcute şi cu ocazia consultaţiilor din data de ...(f.5,6 vol.II) şi ...(f.7,8 vol.II).

Din declaraţia martorului M1 rezultă că la momentul producerii accidentului de circulaţie, partea civilă întreţinea întreaga familie(soţia şi fiica minoră), ajutându-şi şi părinţii, efectuând activităţi de comerţ cu autovehicule pe care le aducea din străinătate pentru a le vinde în ţară, aspect confirmat şi de martorul M2 (f.41). La momentul de faţă, partea civilă nu mai lucrează deloc, fiind-i afectată vederea, având probleme de orientare şi suferind în continuare, respectiv leziunile cauzate la picior şi la mână nefiind vindecate până la momentul de faţă.

Martorul a mai arătat că partea civilă a făcut numeroase investigaţii medicale şi fizioterapie în mod constant, tratamente pe care le urmează şi în prezent atât în ... cât şi în ..., localitatea de domiciliu a mamei sale din nordul Moldovei, unde este transportat de fratele său cu maşina. A mai arătat că în urma accidentului de circulaţie partea civilă a fost obligată să urmeze o dietă care implica restricţii alimentare, respectiv interzicerea consumului de cacao, cafea, alcool, care ar putea influenţa tratamentul medical. La momentul de faţă, doar soţia părţii civile munceşte şi întreţine familia, în ciuda cheltuielilor pe care familia este nevoită să le suporte, consultaţii şi investigaţii medicale şi tratamente.

Prin declaraţia dată în faţa instanţei, martorul M2 a confirmat că partea civilă a urmat tratamentele de recuperare prescrise de medici, arătând că " pe tot parcursul anului ..., C a fost plecat mai mult la proceduri,, decât prezent acasă, urmând tratamente pentru reabilitare, masaj, fizio-proceduri".

Instanţa a reţinut că repararea integrală a pagubei suferite victimă înseamnă acordarea despăgubirilor atât pentru prejudiciile generate până la data pronunţării hotărârii judecătoreşti, cât şi pentru perioada ulterioară rămânerii definitive a hotărârii. Drepturile victimei nu au ca obiect o sumă de bani, ci repararea prejudiciului suferit. C.E.D.O. reaminteşte că o hotărâre prin care se constată o încălcare a drepturilor unei părţi, determină statul să pună capăt acelei încălcări şi să elimine consecinţele păgubitoare pentru acea persoană. Dacă dreptul intern pertinent nu permite decât o eliminare imperfectă a consecinţelor acestei încălcări, art.41 din Convenţia Europeană conferă instanţei competenţa de a acorda o reparaţie în favoarea părţii vătămate. Printre elementele luate în considerare de către Curte, atunci când se pronunţă în materie, se numără prejudiciul material, mai precis pierderile efectiv suferite, rezultând direct din pretinsa încălcare şi prejudiciul moral, care reprezintă repararea stării de angoasă, a neplăcerilor şi a incertitudinilor rezultând din această încălcare, precum şi din alte pagube nemateriale (cauza Ernestina Zullo din noiembrie 2004). De altfel, în cazul în care diverse elemente constituind prejudiciul nu se pretează la un calcul exact, sau în cazul în care distincţia între prejudiciul material şi cel moral se realizează mai greu, Curtea le poate examina împreună (cauza Comingersoll împotriva Portugaliei C.E.D.O. 2000). Conform jurisprudenţei Curţii Europene, partea civilă poate obţine rambursarea prejudiciului material şi moral în măsura în care s-a stabilit realitatea acestuia, precum şi caracterul rezonabil al cuantumului, fără să existe acte doveditoare pentru întreaga sumă solicitată, situaţie în care repararea pagubelor se va realiza „în echitate”.

În aceste condiţii, instanţa a admis în parte cererea de acordare a daunelor materiale si a obligat părţile responsabile civilmente C1. şi C2. la plata către partea civilă C a sumei de 25000 lei cu titlu de daune materiale.

Cu privire la cuantumul daunelor morale solicitate, se reţine că daunele morale stabilite trebuie să aibă efecte compensatorii şi nu să constituie amenzi excesive pentru autorii prejudiciilor şi nici venituri nejustificate pentru victimele incidentelor. Aşa cum se arată în literatura de specialitate „sumele de bani acordate cu titlu de daune morale trebuie să poată fi calificate numai ca despăgubiri”.

Legiuitorul român nu a prevăzut niciun criteriu după care trebuie evaluat cuantumul despăgubirii pentru repararea prejudiciului moral. În literatura de specialitate şi practica judiciară au fost stabilite anumite criterii de apreciere a prejudiciului moral, legate de: importanţa valorii morale lezate; durata si intensitatea durerilor fizice si psihice; tulburările si neajunsurile suferite de victima prejudiciată moral. Aprecierea trebuie făcută in concreto, de la caz la caz, în funcţie de toate circumstanţele si împrejurările cazului dat.

În speţă, din declaraţiile martorilor audiaţi în cauză rezultă că după accidentul de circulaţie din data de ..., viaţa părţii civile s-a schimbat semnificativ, cu repercusiuni negative considerabile asupra familiei acestuia, în special asupra soţiei şi fiicei minore a acestora.

Astfel, din declaraţia martorului M1 rezultă că C a fost vătămat nu doar prin traumatismele fizice suferite ci şi prin afectarea stării psihice a acestuia. Acesta devine furios din nimic, strigă, aruncă obiecte, se aşează în genunchi în mijlocul străzii sau provoacă discuţii pe un ton agresiv în loc public, într-un mijloc de transport public, după care nu îşi mai aminteşte nimic în legătură cu aceste momente şi nu şi le explică în niciun fel. Aceste momente de criză au afectat negativ viaţa de familie a părţii civile, fiica lui C fiind reţinută în prezenţa tatălui, fiindu-i teamă să rămână singură cu acesta. Suferinţa psihică şi limitările de natură fizică provocate în urma accidentului de circulaţie l-au determinat pe C să spună de mai multe ori că mai bine murea.

Aceste aspecte sunt confirmate de martorul M2, care a arătat că l-a vizitat pe C la spital în ..., în primăvara anului ... Acesta era o persoană de nerecunoscut, schimbat total. Fizic era extrem de slab şi era imobilizat la pat şi nu putea să vorbească. Încerca să spună ceva, dar îi era foarte greu. Martorul menţionează că partea civilă nu l-a recunoscut, se uita în gol, ca şi cum ar fi un străin şi soţia îi spunea cine sunt cei din jurul său. Martorul l-a revăzut pe C după aproximativ 1-2 ani, la un eveniment de familie. A constatat cu acea ocazie că este mai bine, dar încă se deplasa cu greu şi avea în continuare dificultăţi de comunicare.

Pe de altă parte pe lângă gravitatea prejudiciului moral, care în această cauză se situează la un nivel ridicat, pentru stabilirea indemnizaţiei destinate reparării daunelor morale, trebuie avut în vedere şi un alt criteriu, respectiv cel al echităţii, pentru ca indemnizaţia să fie justă, raţionala, echitabila, stabilită în aşa fel încât sa asigure o compensaţie suficientă, dar nu exagerată, a prejudiciului moral suferit.

Raportat la gravitatea suferinţei de ordin fizic suportată de către partea civilă P, la împrejurarea că a fost internat în spital şi supus unor intervenţii chirurgicale dificile, împrejurarea că viaţa sa a fost pusă în pericol şi a avut leziuni care au necesitat pentru vindecare un număr de 100-110 zile de îngrijiri medicale, iar recuperarea nu este nici la momentul de faţă, la 4 ani de la producerea accidentului, pe deplin realizată; că a fost privat de posibilitatea de a-şi întreţine familia şi bucuria de a se îngriji de fiica sa, în prezent în vârstă de aproape 8 ani (f.12); conştiinţa de a fi bolnav şi suferinţa de a nu putea avea o viaţă normală corespunzătoare vârstei, care implică şi o suferinţă psihică, ce presupune, de asemenea, o compensaţie sub forma unor daune morale, instanţa apreciază că suma de 200.000 euro reprezintă o compensaţie echitabilă pentru suferinţa provocată în urma accidentului de circulaţie din data de ....

Prin urmare, în baza art. 397 alin. (1) C. pr. pen. raportat la art. 19 şi 25 C.pr.pen., cu reţinerea art. 1357C.civ., art. 49 al. 1şi art. 50 al. 1 din Legea nr.136/1995, instanţa a admis în parte acţiunea civilă formulată de partea civilă C şi a obligat părţile responsabile civilmente C1. şi C2. la plata către partea civilă a sumei de 25000 lei cu titlu de daune materiale şi 200.000 euro cu titlu de daune morale. S-au respins celelalte pretenţii civile formulate de partea civilă C ca neîntemeiate.

În privinţa acţiunii civile formulate în cadrul procesului penal de SPITALUL MUNICIPAL ...(care a solicitat daune în cuantum de 376,22 lei), instanţa a constatat că această acţiune este întemeiată, fiind îndeplinite condiţiile art. 320 din Legea 95/2006.

Instanţa a apreciat că pretenţiile acestei părţi civile sunt justificate, Spitalul Municipal ... făcând dovada cheltuielilor ocazionate de intervenţia din data de ..., prin actele depuse la dosar(f.179,180vol.I).

Faţă de cele statuate de către Înalta Curte de Casaţie şi Justiţie în decizia pronunţată în recursul în interesul legii, amintită anterior şi având în vedere că asigurătorul acorda despăgubiri, în baza contractului de asigurare, pentru prejudiciile de care asiguraţii răspund faţă de terţe persoane păgubite prin accidente de vehicule, fără a distinge între categoriile de persoane păgubite, instanţa a reţinut că obligaţia de despăgubire a asigurătorului subzistă inclusiv faţă de unitatea medicală.

**Împotriva acestei sentinţe au declarat apel partea civilă C şi părţile respnsabile civilmente C1 şi C2.**

**Prin apelul formulat, partea civilă C** a solicitat majorarea cuantumului daunelor materiale şi morale.

În motivarea apelului s-a arătat că suma de 25.000 de lei cu titlu de daune materiale şi 200.000 de euro cu titlu de daune morale acordate de către Judecătoria ... nu reflectă starea de fapt şi gravitatea repercusiunilor suferite de către partea civilă, pe care va fi nevoită să le suporte pe parcursul întregii vieţi.

Referitor la daunele materiale solicitate şi acordate în cauză, se arată că se impune majorarea sumelor acordate. Partea civilă asigura înainte de producerea accidentului subzistenţa întregii familii (soţia şi fiica minoră), îşi ajuta şi părinţii în mod constat din punct de vedere financiar, efectuând activităţi de comerţ cu autovehicule pe care le aducea din străinătate.

In urma accidentului, partea civilă nu mai lucrează deloc de mai bine de 4 ani de zile, veniturile financiare a acestei familii au scăzut drastic, având în vedere faptul că cel ce se îngrijea de bunăstarea financiară a membrilor familiei în mod preponderent era partea vătămată. În concret acestuia i-a fost afectată vederea, are grave probleme în ceea ce priveşte orientarea, leziunile de la picior nu i s-au vindecat nici la momentul de faţă, toate aceste suferinţe au un caracter permanent şi într-o mare măsură sunt ireversibile.

Apelantul solicită instanţei să aibă în vedere principiul echităţii, principiul proporţionalităţii şi principiul rezonabilităţii în vederea evaluării daunelor materiale. Se impune luarea în considerare a faptului că toate aceste investigaţii medicale au fost efectuate în un număr foarte mare, tratamentele sunt efectuate atât în ... dar şi în .... localitate din nordul Moldovei, unde este transportat de fratele său cu maşina.

În ceea ce priveşte daunele morale se apreciază că suma de 200.000 de euro nu este aptă să acopere întreg prejudiciul nepatrimonial pe care partea civilă 1-a suferit în urma producerii accidentului care, într-o fracţiune de secundă, a schimbat întreaga viaţă a unei familii.

C aşa cum era înainte de accidentul de circulaţie nu mai există, dintr-un bărbat cu o sănătate de neclintit capabil să îşi întreţină familia prin activitatea comercială pe care o desfăşura, a devenit un om neajutorat care trebuie să trăiască cu ideea că nu îşi mai poate ajuta familia din punct de vedere financiar, are nevoie în permanenţă de supraveghere şi îngrijiri suplimentare din partea soţiei, care poartă singură în plus şi povara asigurării resurselor financiare în vederea întreţinerii acestei familii.

În urma producerii accidentului a suferit şi o fractură dublă de mandibulă care a afectat într-o manieră gravă posibilitatea de a se alimenta, pierzând din greutate în mod alarmant de repede, punându-i în primejdie şi mai mult starea de sănătate extrem de precară.

Orice suferinţă fizică se repercutează inevitabil în planul afectivităţii şi psihicul persoanei civile, se apreciază că o asemenea suferinţă fizică apare absolut indisolubil legata de suferinţe psihice.

Starea de spirit a acestuia în mod involuntar îi afectează grav şi viaţa de familie, fetiţa sa S este extrem de rezervată faţă de tatăl său, fiindu-i efectiv teamă să fie lăsata singură în preajma acestuia, relaţia tată-fiică a fost profund afectată de acest eveniment.

S-a solicitat ca la stabilirea cuantumului despăgubirilor morale acordate să se ţină cont şi de practica judiciară a instanţelor de judecată din România, precum şi de cea a Curţii Europene a Drepturilor Omului.

**Prin apelul formulat, apelanta C2**. a solicitat admiterea apelului, cu consecinţa reducerii cuantumului daunelor materiale şi morale acordate, potrivit legislaţiei şi jurisprudenţei în materie; acordarea cheltuielilor de judecată, ocazionate în apel, potrivit art. 275 alin. 2 Cod procedură penală.

S-a arătat că nu este dovedit cuantumul daunelor materiale acordate de către instanţa de fond, respectiv 25.000 lei. La dosar există afirmaţii şi documente ce constată necesitatea efectuării unor plăţi, iar nu plata efectivă.

Referitor la cauza Ernestina Zutlo versus Italia, CE.D.O. a făcut referire la cuantumul daunelor morale acordate în ipoteza duratei nerezonabile a procedurilor de soluţionare a unei cauze, nefiind incidentă în cauză. În cauza Comingersoll contra Portugaliei este vorba despre cumularea daunelor materiale cu cele morale sau când nu putem calcula exact cuantumul daunelor, ipoteză în care curtea le poate examina împreună. Nu se încadrează nici în această situaţie, deoarece la în cazul de faţă instanţa de fond le-a individualizat in concreto, separat pe fiecare, necumulându-le.

Referitor la cuantumul daunelor morale se apreciază că nivelul de 200.000 de euro este unul excesiv, care încalcă principiul proporţionalităţii şi al echilibrului.

Sumele de bani care se acordă cu titlu de daune morale trebuie să aibă efecte compensatorii, să poată fi calificate numai ca despăgubiri şi să nu se constituie în venituri nejustificate.

În vederea pronunţării unei hotărâri temeinice şi legale, trebuie reţinute şi cele statuate de către înalta Curte de Casaţie şi Justiţie, potrivit cărora "Scopul acordării daunelor morale constă în realizarea, în primul rând, a unei satisfacţii morale pentru suferinţe de acelaşi ordin, iar nu a unei satisfacţii patrimoniale. Este motivul pentru care aprecierea unor asemenea daune se realizează în echitate şi păstrând principiul proporţionalităţii şi justului echilibru între natura valorilor lezate şi sumele acordate. Fiind vorba de prejudicii morale, ele nu pot fi reparate strict prin echivalentul lor în bani, întrucât valorile ocrotite nu pot fi evaluate în bani, existând o incompatibilitate între natura nepatrimonială a prejudiciului şl caracterul patrimonial al despăgubirii”.

Apelanta nu contestă suferinţa provocată părţii civile, dar nivelul daunelor morale trebuie să fie rezonabil, în concordantă cu jurisprudenţa în materie, cu venitul pe cap de locuitor, cu nivelul general de dezvoltare în România, dar si cu veniturile pe care victima le avea anterior.

Faptul că despăgubirile urmează să fie preluate de asigurătorul RCA în baza unui contract de asigurare nu poate constitui motiv de amplificare a nivelului acestor despăgubiri numai pentru că „are cine şi de unde sa plătească". O astfel de abordare, fără justificare în prevederile legale, creează grave discrepanţe între diversele categorii de victime, deşi nu se poate Considera că durerea pricinuita ar fi mai mică în cazul infracţiunilor săvârşite cu intenţie pentru care nu există asigurător care să preia plata daunelor morale.

Despăgubirile trebuie să producă doar alinarea suferinţei şi nu o repunere în situaţia anterioară, acest lucru fiind imposibil.

Sumele solicitate de către partea civilă depăşesc nivelul celor acordate în alte cauze, conform practicii judiciare.

În măsura în care acţiunea civilă va fi admisă numai în parte, se solicită ca şi cheltuielile de judecată să fie acordate proporţional, conform art. 276 alin. 2 şi 4 coroborat cu art. 274 alin. 3 Cod procedură penală.

**Prin apelul declarat, partea responsabilă civilmente C1** a solicitat admiterea apelului, cu modificarea hotărârii instanţei de fond in sensul respingerii cererii părţii civile C privind acordarea de daune materiale şi modificarea hotărârii instanţei de fond in sensul reducerii cuantumului daunelor morale la un cuantum rezonabil, in acord cu prejudiciul real încercat de partea civila dar si cu practica instanţelor de judecata in spete similare.

Instanţa de fond nu a motivat sub nici o forma in baza căror probe administrate in cauza a admis în parte cererea de acordarea a daunelor materiale si a dispus obligarea apelantei la plata sumei de 25.000 lei.

La cererea de constituire de parte civila nu s-a anexat niciun înscris pentru dovedirea cuantumului daunelor materiale, iar in şedinţa publica din data de ... partea civila si respectiv reprezentantul pârtii civile, prezenţi in sala de judecata, au precizat in mod expres ca nu deţin înscrisuri pentru dovedirea daunelor materiale

Daunele materiale au fost solicitate ca o suma globala fără a se proceda măcar Ia concretizarea cheltuielilor efectuate de partea vătămata ca reprezentând contravaloarea medicamentaţiei achiziţionate de partea vătămata, a serviciilor medicale, a intervenţiilor chirurgicale, procedurilor medicale care ar fi fost suportate de aceasta si daca au fost suportate, nici a cheltuielilor de deplasare la unităţile spitaliceşti după externarea din Spitalul Clinic de Urgenta ....

Nu se contesta faptul ca partea civila este îndreptăţita la repararea integrala a prejudiciului suferit in urma accidentului rutier din data de ..., atât cel material cat si cel moral însă conform dispoziţiilor legale mai sus arătate, cheltuieli prilejuite de accident - cheltuieli cu transportul persoanei accidentate, cu tratamentul cu spitalizarea, pentru recuperare, pentru proteze, pentru alimentaţia suplimentară, conform prescripţiilor medicale trebuie sa fie probate cu documente justificative.

Instanţa de fond in motivarea hotărârii arata ca in conformitate cu jurisprudenţa Curţii Europene, partea civila poate obţine rambursarea prejudiciului material si moral in măsura in care s-a stabilit realitatea acestuia. Atât practica C.E.D.O cat si dispoziţiile legale interne reglementează dreptul victimei la acordarea daunelor materiale, insa cuantumul acestor daune trebuie dovedit nu doar afirmat de către parte vătămata; in speţa neefectuându-se nici măcar o cuantificare in funcţie de natura cheltuielilor enumerate.

Se solicita reducerea cuantumului daunelor morale de 200.000 euro acordate de instanţa de fond la un cuantum rezonabil, in acord cu prejudiciul real încercat de partea civila dar si cu practica instanţelor de judecata in spete similare.

Consideră că nu se justifică despăgubiri morale in cuantum de 200.000 euro, raportat la natura vătămărilor corporale produse victimei C in urma accidentului de circulaţie din data de ... starea de sănătate actuala a acestui, probatoriul administrat in cauza.

Din înscrisurile depuse la dosar rezulta ca starea de sănătate a victimei s-a ameliorat simţitor, iar leziunile suferite s-au vindecat fără complicaţii, fără a se constata infirmităţii sau invalidităţi şi nu rezulta faptul ca in prezent ar mai urma vreun tratament medicamentos sau de recuperare.

Atât martorul M2, cât si martorul M1 au relatat aspecte privind starea de sănătate a părtii civile cunoscute din relatările soţiei acestuia, fără a constata personal starea de sănătate a părţii civile.

Cuantumul dunelor morale trebuie sa reprezinte o justa si echitabila despăgubire iar pe de alta parte sa nu duca la o îmbogăţire nejustificata, cum corect s-au pronunţat instanţele de judecata in cauzele având ca obiect acordarea de daune morale in urma unor accidente rutiere.

Suma ce se acorda cu titlu de daune morale nu trebuie sa constituie nici o amenda nejustificata pentru autorul daunei, nici venituri nejustificate pentru victima. Deoarece nu exista criterii juridice si ştiinţifice exacte pentru stabilirea cuantumului despăgubirilor solicitate si acordate cu titlu de daune morale, la aprecierea prejudiciului nepatrimonial instanţa de judecata este chemata sa analizeze suferinţele fizice si psihice consecinţa a vătămărilor corporale suferite, aprecierea aspectelor negative ale prejudiciului suferit, starea de sănătate actuala a victimei, precum si măsura concreta in care au fost afectat valorile morale lezate prin raportare la cauza concreta dedusa judecaţii astfel încât compensaţia acordata cu titlu de daune morale sa fi echitabila.

Se solicita sa se aibă in vedere la cuantificarea daunelor morale soluţiile de practica depuse de apelanta, privind in principal jurisprudenţa Curţii de Apel ..., dar si practica instanţelor naţionale în ceea ce priveşte cuantificarea daunelor morale in situaţii semnificativ asemănătoare celei din prezenta cauza.

***Verificând hotărârea atacată, pe baza lucrărilor şi a materialului din dosarul cauzei, conform prevederilor art. 420 alin. 8 Cod procedură penală, examinând cauza atât prin prisma motivelor de apel dezvoltate de partea civilă C şi de părţile responsabile civilmente, cât şi din oficiu, conform art. 417 alin. 2 Cod procedură penală, sub toate aspectele de fapt şi de drept,*** ***Curtea reţine următoarele:***

Prima instanţă a soluţionat cauza în procedura de recunoaştere a învinuirii reglementată de art. 375 Cod procedură penală, inculpatul I fiind trimis în judecată pentru comiterea infracţiunii de vătămare corporală din culpă, faptă prev. şi ped. de art. 196 alin. 2 şi 3 din Codul penal, situația de fapt şi vinovăţia inculpatului pentru săvârşirea infracţiunii pentru care a fost trimis în judecată fiind în mod definitiv stabilite.

Instanţa de fond a dispus condamnarea inculpatului I, reţinând culpa sa exclusivă în producerea accidentului de circulaţie care a avut ca victimă pe C, acesta suferind leziuni care au necesitat pentru vindecare 100-110 zile de îngrijiri medicale, număr de zile care relevă în mod cert, gravitatea accidentului, aspect constatat prin intermediul raportului de expertiză medico-legală nr. ... din data de ... De asemenea, s-a statuat în mod expres că viaţa victimei a fost pusă în pericol.

Instanţei de control judiciar îi revine rolul de a reevalua modul de soluţionare a laturii civile a cauzei.

Reţinând că la stabilirea daunelor morale trebuie avute în vedere criteriile care au fost consacrate în doctrină şi jurisprudenţă, respectiv importanţa valorii morale lezate, durata şi intensitatea durerilor fizice şi psihice, tulburările şi neajunsurile suferite de victima prejudiciată moral, Curtea urmează a analiza modul în care situaţia particulară din cauza de faţă se reflectă în criteriile menţionate.

Este de necontestat că în materia daunelor morale, prejudiciile sunt imateriale, nesusceptibile prin ele însele de a fi evaluate în bani, adesea dificil de perceput, ceea ce face anevoioasă repararea lor, iar constatarea existenţei daunelor morale constând în dureri fizice şi psihice care îi însoţesc pe oameni timp îndelungat, uneori, chiar până la sfârşitul vieţii lor, face şi mai dificilă repararea lor. Astfel, instanţa sesizată cu repararea prejudiciului nepatrimonial trebuie să încerce să stabilească o sumă necesară nu atât pentru a-i repune pe reclamanţi într-o situaţie similară cu cea avută anterior, ci pentru a le alina suferinţa. Despăgubirea vine să compenseze prejudiciul în plan moral, iar nu prejudiciul ca atare, ştiut fiind că nu există un sistem care sa repare pe deplin suferinţele morale.

Martorii audiaţi în faţa primei instanţe M1 (f. 39, 40 - vol. II fond) şi M2 (f. 41 - vol. II fond) au relatat consecinţele devastatoare pe care evenimentul rutier le-a avut asupra părţii civile C, întinderea în timp a acestora precum şi intensitatea durerilor psihice şi fizice cauzate.

Curtea constată că partea civila C este îndreptăţită la acordarea de daune morale în cuantumul stabilit de prima instanţă, raportat la leziunile ce i-au fost cauzate şi care au necesitat pentru vindecare un număr de 100-110 zile de îngrijiri medicale si i-au pus viaţa în primejdie.

Orice suferinţa fizică se repercutează inevitabil în planul afectivităţii şi psihicului persoanei vătămate, accidentul suferit de C având un impact major asupra acestuia, schimbându-i nu doar starea fizică şi psihică, ci şi întreaga viaţă.

Dintr-o persoană perfect sănătoasă la vârsta de 39 de ani, ce desfăşura activităţi lucrative, partea civilă a ajuns o persoană care nu se putea mişca, a slăbit foarte mult, fiind hrănit cu paiul, nu avea capacitatea de autoîngrijire, nu putea să-i recunoască pe cei din jur, nu reuşea să vorbească bine, se bâlbâia, nu era coerent şi nu putea efectiv să comunice, vorbind despre altceva decât ce era întrebat. Partea civilă, nu mai poate presta activitate, fiindu-i afectată vederea, având probleme de orientare.

Partea civilă s-a aflat în comă timp de o lună de zile, iar în toamna anului ..., la 6 luni de la accident, nu se putea îmbrăca, nu îşi putea lega şireturile sau încălţa pantofii, pentru deplasare avea nevoie de ajutor şi nici nu putea să se aplece. La un an de la accident partea civilă nu putea fi lăsată singură în casă, neputând merge nici la toaletă.

La doi ani de la accident partea civilă nu îşi amintea şi nu îşi recunoştea prietenii.

În prezent partea civilă se streseaza foarte repede, devine iritat, având în permanenţă nevoie de ajutorul soţiei pentru a se putea controla şi apelează la medicaţie pentru a se putea odihni.

Suferinţele fizice şi psihice ce i-au fost cauzate părţii civile C au determinat-o pe aceasta să spună în repetate rânduri că mai bine murea.

Prin urmare, toate cele mai sus reţinute în privinţa prejudiciului moral cauzat părţii civile justifică acordarea sumei de 200.000 euro cu titlu de daune morale.

La cuantificarea daunelor morale instanţa nu are în vedere împrejurarea că în cauză există un asigurator pentru răspundere civilă, ci doar consecinţele pe care accidentul de circulaţie l-a avut în plan moral asupra persoanei vătămate.

Este incontestabil faptul că prin modul de producere a unui accident de circulaţie, prin leziunile multiple ce se pot genera în diverse zone ale corpului, integritatea fizică şi psihică a persoanei vătămate este mult mai grav afectată decât în cazul unei vătămari corporale comise cu intenţie, care de cele mai multe ori implică folosirea forţei fizice a unei alte persoane sau cel mult a unui obiect vulnerant.

Vătămarea corporală ce poate fi cauzată prin prinderea corpului uman între fiarele contorsionate ale unei maşini, cu forţa generată de viteza de circulaţie din momentul impactului, depăşeşte considerabil o vătămare comisă în altă modaliate, chiar cu intenţie şi nu din culpă, sub aspectul laturii subiective.

În concluzie, Curtea are în vedere în strict urmările în plan moral ale faptei inculpatului în circumstanţele concrete ale cauzei.

Maniera în care viaţa părţii civile C a fost afectată, dar si gravitatea repercusiunilor pe care va fi nevoită să le suporte pe parcursul întregii vieţi, prin restrângerea drastică a mersul normal al vieţii, justifică pe deplin acordarea sumei de 200.000 euro.

În ceea ce priveşte solicitarea părţii responsabile civilmente C1 de a se stabili că suma acordată urmează a fi plătită prin echivalent în lei, Curtea apreciază că nu este necesarea corijarea hotărârii instanţei de fond sub acest aspect, întrucât în conformitate cu *Regulamentul Băncii Naţionale a României privind efectuarea operaţiunilor valutare*, operaţiunile valutare curente şi de capital, aşa cum sunt prevăzute în Nomenclator, se efectuează în mod liber între rezidenţi şi nerezidenţi, în valută şi în moneda naţională (leu).

Partea civilă C este cetăţean român cu domiciliul în Republica Moldova (f. 20 dosar u.p.), astfel că intră în categoria nerezidenţilor, iar în precizarea la constituirea de parte civilă a solicitat ca despăgubirile să fie acordate în euro (f. 182-192 fond).

Prin urmare, neexistând o dispoziţie imperativă care să impună ca plata să fie efectuată în moneda naţională, nu poate fi primită solicitarea părţii responsabile civilmente menţionate.

În privinţa daunelor materiale solicitate, Curtea de apel reţine că nu s-a făcut dovada cheltuielilor efectuate cu alimentaţia suplimentară, medicamentele şi deplasările la unităţi medicale.

Curtea nu contestă necesitatea şi realitatea efectuării acestor cheltuieli, însă pentru a le putea cuantifica, statuând în echitate, era necesar ca partea civilă să ofere minime criterii de cuantificare (numărul deplasărilor efectuate, costul unei deplasări, tipul de medicamente cumpărate, costul zilnic al alimentaţiei suplimentare, numărul de zile în care a fost necesară această alimentaţie ş.a.).

Martorii audiaţi M2 si M1 nu au putut relata nici un aspect privind cheltuielile efectuate de partea civila pentru îngrijirea sa in perioada de spitalizare sau ulterior. Aceştia au confirmat faptul ca partea civila a urmat tratamente de recuperare prescrise de medici pe parcursul anului ..., urmând tratamente pentru reabilitare, masaj, fizioterapii, dar nu au indicat cuantumul acestor cheltuieli si daca au fost suportate de partea civila.

Totodată nu a fost dovedit cuantumul venitului realizat prin activităţile de comerţ realizate cu autovehicule aduse din străinătate, martorii audiaţi arătând că partea civilă se ocupa cu astfel de activităţi, dar neindicând concret sumele de bani pe care le câştiga în acest mod.

În consecinţă, se impune admiterea apelurilor declarate de către părţile responsabile civilmente, cu consecinţa înlăturării despăgubirilor materiale acordate.

Partea responsabilă civilmente C2 a solicitat acordarea cheltuielilor judiciare în apel, însă nu a depus chitanţa doveditoare, motiv pentru care nu au fost acordate.

Totodată Curtea nu a identificat raţiuni pertinente pentru acordarea parţială a cheltuielilor judicare efectuate de partea civilă C.

Pentru considerentele prezentate, în temeiul art. 421 pct. 2 lit. a Cod procedură penală, Curtea va admite apelurile formulat de către părţile responsabile civilmente C1 şi C2 împotriva sentinţei penale nr. ... din data de ... a Judecătoriei ..., pe care o va desfiinţa în parte, în latura civilă, cu privire la daunelor materiale acordate părţii civile C.

Pronunţând o nouă hotărâre în aceste limite, va înlătura daunele materiale în cuantum de 25.000 lei acordate părţii civile C.

Se vor menţine celelalte dispoziţii ale sentinţei apelate.

În temeiul art. 421 pct. 1 lit. b Cod procedură penală, pentru motivele anterior expuse, se va respinge ca nefondat apelul declarat de către partea civilă C împotriva aceleiaşi sentinţe.

În temeiul art. 275 alin. 2 Cod procedură penală va obliga partea civilă C să plătească suma de 500 lei cu titlu de cheltuieli judiciare către stat.

În baza art. 275 alin. 3 Cod procedură penală, celelalte cheltuieli judiciare avansate de stat în apel vor rămâne în sarcina acestuia.

PENTRU ACESTE MOTIVE

ÎN NUMELE LEGII

D E C I D E

În temeiul art. 421 pct. 2 lit. a Cod procedură penală, admite apelurile formulat de către asigurătorii C1, cu sediul în ..., şi C2, cu sediul în ..., ..., împotriva sentinţei penale nr. ...din data de ... a Judecătoriei J..., pe care o desfiinţează în parte, în latura civilă, cu privire la daunelor materiale acordate părţii civile C.

Pronunţând o nouă hotărâre în aceste limite, înlătură daunele materiale în cuantum de 25.000 lei acordate părţii civile C.

Menţine celelalte dispoziţii ale sentinţei apelate.

În temeiul art. 421 pct. 1 lit. b Cod procedură penală respinge ca nefondat apelul declarat de către partea civilă C,domiciliat în ..., împotriva aceleiaşi sentinţe.

În temeiul art. 275 alin. 2 Cod procedură penală obligă partea civilă C să plătească suma de 500 lei cu titlu de cheltuieli judiciare către stat.

În baza art. 275 alin. 3 Cod procedură penală, celelalte cheltuieli judiciare avansate de stat în apel rămân în sarcina acestuia.

Definitivă.

Pronunţată în şedinţa publică din data de ....

PREŞEDINTE JUDECĂTOR GREFIER

A1011 1 2

Red...............

4 ex./...............

Jud.fond: ...............