aDocument finalizat

HOT 21

Dosar nr. ........

**R O M Â N I A**

**Judecătoria , Judeţul**

**, Str. , nr.**

**Tel. , Fax.**

**E-mail:**

Dosar nr. ........ Cod operator

**SENTINŢA CIVILĂ NR. 2**

Şedinţa publică din

PREŞEDINTE: A1012

GREFIER: 3

Pe rol se află judecarea cererii formulate de reclamantul 4 , în contradictoriu cu pârâţii 5 şi 6 , având ca obiect pretenţii.

La apelul nominal făcut în şedinţă publică se prezintă, pentru reclamant, av. 7 , în substituirea av. titular ..........., lipsă fiind pârâţii, prezenţi martorii 8 şi 9 .

Procedura este completă.

S-a făcut referatul cauzei de către grefierul de şedinţă, după care reprezentantul reclamantului depune la dosar întrebările pentru interogatoriul pârâţilor, însă cu privire la pârâtul 6 solicită aplicarea dispoziţiilor art. 358 Cod procedură civilă, având în vedere neprezentarea acestuia la interogatoriu, arătând că insistă şi în audierea martorilor prezenţi.

Instanţa a procedat la luarea interogatoriului pârâtei 5 , iar mai apoi la audierea, pe rând, a martorilor 8 şi 9 , sub prestare de jurământ, declaraţiile acestora fiind consemnate separat, sub luare de semnătură şi ataşate la dosar, în file separate.

Nemaifiind alte cereri de formulat şi probe de administrat, în baza art. 244 Cod procedură civilă, instanţa constată terminată cercetarea judecătorească, iar în temeiul art. 392 din acelaşi cod, declară deschise dezbaterile în fond.

Av. 7 , pentru reclamant, solicită admiterea acţiunii aşa cum a fost ea formulată şi motivată, cu cheltuieli de judecată constând în taxa judiciară de timbru şi onorariul de avocat.

Pârâta 5 solicită admiterea doar în parte a cererii, respectiv obligarea pârâţilor la restituirea sumei de numai 10.000 euro, fără cheltuieli de judecată.

În baza art. 394 Cod procedură civilă, considerând cauza lămurită, instanţa declară închise dezbaterile şi reţine cauza spre soluţionare.

**I N S T A N Ţ A,**

Deliberând asupra cauzei civile de faţă, constată următoarele:

Prin cererea înregistrată pe rolul Judecătoriei sub dosar nr. ........ reclamantul 4 , în contradictoriu cu pârâţii 5 şi 6 , a solicitat obligarea acestora din urmă la restituirea sumei de 12.500 euro, reprezentând partea nerestituită din împrumutul acordat pârâţilor în data de 04.09.2013, la care se adaugă plata dobânzii legale, calculată la suma datorată începând cu data de 01.01.2017 şi până la data plăţii efective, cu cheltuieli de judecată constând în taxa judiciară şi onorariul de avocat.

În motivarea cererii formulate reclamantul a arătat că în data de 04.09.2013 a împrumutat pârâţilor 5 şi 6 , care sunt soţ şi soţie, suma de 15.000 euro, sumă pe care aceştia au folosit-o pentru cumpărarea şi amenajarea imobilului situat în loc. ........... , la nr. , jud. ........... . Atunci când le-a acordat împrumutul a avut deplină încredere că pârâţii îi vor restitui integral suma împrumutată întrucât îi cunoştea de mai mulţi ani ca fiind persoane oneste. Mai mult, în perioada 01.03.2011-06.10.2016 pârâtul 6 a fost angajat al Societăţii ........... S.R.L., societate agricolă pe care o administrează reclamantul. La data împrumutului pârâţii s-au obligat să restituie suma împrumutată în termen de 5 ani, în rate anuale, până la achitarea în totalitate a debitului. În perioada 2013-2016 pârâţii i-au restituit doar suma de 2.500 euro, dar din anul 2017 şi pană în prezent au refuzat să îi restituie diferenţa sau să facă plăţi parţiale. Cu toate că a încercat în nenumărate rânduri rezolvarea amiabilă a acestui litigiu, pârâţii au refuzat să-i restituie suma rămasă din împrumut. Conform art. 2158 alin. 1 Cod civil, „împrumutul de consumaţie este contractul prin care împrumutătorul remite împrumutatului o sumă de bani sau alte asemenea bunuri fungibile şi consumptibile prin natura lor, iar împrumutatul se obligă să restituie după o anumită perioadă de timp aceeaşi sumă de bani sau cantitate de bunuri de aceeaşi natură şi calitate”. Contractul de împrumut este unul real, pe lângă acordul de voinţă al părţilor fiind necesară şi remiterea sumei de bani, condiţie îndeplinită în cauză întrucât suma de bani a fost dată pârâţilor. Aşadar, aceştia au obligaţia restituirii integrale a sumei primite. Având în vedere că până la acest moment i-a fost restituită doar suma de 2.500 euro, pârâţilor, în calitate de împrumutaţi, le revine obligaţia restituirii diferenţei de 12.500 euro. La data de 20.08.2018 pârâta 5 a redactat şi semnat un înscris (declaraţie) prin care recunoaşte primirea sumei de 15.000 euro cu titlu de împrumut, sumă ce a fost dată pentru cumpărarea casei, ceea ce reprezintă o recunoaştere a datoriei. În aceste condiţii, apreciază reclamantul, refuzul pârâţilor de a achita partea nerestituită de 12.500 euro apare ca fiind unul nejustificat.

În drept, a invocat art. 2158, 2146, 1584 şi art. 1587 Cod civil.

Pârâţii, deşi legal citaţi, nu au depus întâmpinare.

Analizând actele şi lucrările dosarului, instanţa reţine următoarele:

În data de 04.09.2013 reclamantul a acordat pârâţilor, în scopul achiziţionării şi amenajării imobilului înscris în CF nr. ........... ........... , suma de 15.000 euro, achiziţia bunului având loc potrivit contractului de vânzare autentificat sub nr. ........... /2013 la B.N.P. Asociaţi din loc. .........., înţelegerea părţilor fiind ca în termen de 5 ani pârâţii să restituie acest împrumut în rate anuale.

Potrivit răspunsurilor la interogatoriul luat pârâtei 5 , coroborat cu declaraţiilor martorilor 8 şi 9 şi cu scriptul intitulat „Declaraţie” semnat în data de 20.08.2018 de către aceeaşi pârâtă, precum şi prin aplicarea dispoziţiilor art. 358 din Codul de procedură civilă, în ceea ce-l priveşte pe pârâtul 6 , care nu s-a prezentat la interogatoriu, deşi a fost citat cu această menţiune, instanţa apreciind respectiva împrejurare ca fiind un început de dovadă în folosul reclamantului, după acordarea împrumutului pârâţii au restituit doar o mică parte din suma primită cu acest titlu de la reclamant, instanţa apreciind ca rămânând de rambursat suma de 12.000 euro, şi nu 12.500 euro, cum susţine reclamantul.

Astfel, la răspunsul la întrebarea nr. 3 din interogatoriu, pârâta 5 a arătat că din câte ştie ea, până la plecarea soţului de la societatea reclamantului, ar fi fost reţinute din veniturile salariale ale pârâtului echivalentul sumei de 5.000 euro, rămânând un rest de 10.000 euro. Însă, martorul 9 a declarat că ştie că din împrumut s-a restituit doar suma de 2.500 euro, în timp ce martorul 8 a declarat că au fost restituiţi cel mult 3.000 euro.

În condiţiile în care debitorul nu este în măsură să dovedească care este cuantumul sumei rambursate creditorului, neputând prezenta o chitanţă liberatorie în acest sens, iar din ansamblul probatoriu administrat în cauză nu reiese cu certitudine cuantumul debitului rămas de plată, nici martorii propuşi de reclamant nefiind în măsură să arate cu exactitate cât a mai rămas de restituit din suma împrumutată de pârâţi, instanţa, aplicând regula că dubiul profită debitorului, va admite doar în parte cererea de chemare în judecată, respectiv pentru suma de 12.000 euro, la care se adaugă dobânda legală, calculată începând cu data de 01.01.2017 şi până data plăţii efective, urmând să respingă restul pretenţiilor reclamantului.

Raportat la soluţia la care a ajuns, în temeiul art. 451 şi următ. Cod procedură civilă, instanţa va obliga pârâţii şi la plata către reclamant a suma de 4.223,40 lei cu titlu de cheltuieli de judecată parţiale, proporţional cu pretenţiile admise.

**PENTRU ACESTE MOTIVE**

**ÎN NUMELE LEGII**

**D I S P U N E**

Admite în parte cererea formulată de reclamantul 4 , CNP , cu domiciliul procesual ales la Cabinet Individual de Avocat …, cu sediul în ........... , str. jud. ........... , în contradictoriu cu pârâţii 5 , CNP , şi 6 , ambii cu domiciliul în loc. ........... , nr. jud. ........... .

Obligă pârâţii la plata către reclamant a sumei de 12.000 euro cu titlu de împrumut nerestituit, la care se adaugă dobânda legală, calculată începând cu data de 01.01.2017 şi până data plăţii efective, respingând restul pretenţiilor reclamantului.

Obligă pârâţii să plătească reclamantului suma de 4.223,40 lei cu titlu de cheltuieli de judecată parţiale.

Cu drept de apel în termen de 30 de zile de la comunicare. Cererea de apel se depune la Judecătoria ...........

Pronunțată în ședință publică azi,

**PRESEDINTE GREFIER**

A1012 3

Red. A1012

Tehnored. 3

5 ex./3 com.